nb ro da da da es da en en da sl da da de nl da en en en eo nn pl da hu da da nb de en en da en sv en nb ru es eu sv es es tr da da da es tr es es da da da da da da nb da da da da da nb sv da da da da da da da da da da da da da da en en da da da da de da da da da da da da da da da da da da da da nb en tr da en ca ru nb da da en da zh da da es da en zh en da zh sl da da de zh nl da en en en eo nn zh pl da hu da da nb zh de en en da en sv ro nb nb de
TVIS | TVIS er ISO-55001 certificeret
TVIS har implementeret asset management og har netop fået sin ISO-55001 certificering. Udviklingen af et Asset Management System er en videreudvikling af systematisk drift og vedligehold, så høj forsyningssikkerhed opnås så effektivt som muligt.
”Det er vigtigt da TVIS hovedformål er at forsyne ni fjernvarmeselskaber og lokale erhvervsvirksomheder med varme. Ved at udvikle et nyt Asset Management-system, som er grundlaget for ISO-certificeringen, skaber vi konkret overblik over TVIS-systemet og dets evne til at modtage varme fra vores leverandører og forsyne modtagerne med varme af den rette kvalitet. Vi har siden TVIS’ begyndelse fokuseret på effektiv vedligehold, men vi har nu udviklet en systematik på tværs af hele organisationen. Den giver os overblik over systemets tilstand og hjælper os med at vurdere omfang og tempo for vedligehold på rørsystemet. Det er et omfattende system, der strækker sig over 123 kilometer, og vi har ambitiøse planer for at endnu flere bliver tilbudt varmen i fremtiden, og at vi får flere lokale virksomheder som leverandører. Derfor skal vores vedligeholdsplaner også være forberedt på de kommende årtiers udvikling”, siger Tommy Hermann, vedligeholdschef i TVIS.
Så vidt vides, er TVIS det første transmissionsselskab der bliver ISO-55001 certificeret, men der er meget fokus på fjernvarme i disse tider, og TVIS har høje ambitioner for grønnere sammensætning af varme, og at endnu flere bliver tilbudt en langsigtet, grøn og billig varmeløsning.
”Vi sikrer os, at vi systematisk opretholder og forbedrer vores evne til at modtage varme fra vores leverandører. Gennem vores aftaler og samarbejde med leverandørerne sikrer vi en tilstrækkelig og stabil forsyning. Samtidigt sikrer det også, at vi kan bevæge os videre mod endnu mere grøn varme, fordi vi effektiviserer og forfiner systemet. Det gør mig stolt, at vi har opnået vores certificering, fordi det har krævet en stor indsats på tværs af organisationen og klare linjer for, hvordan vi bevæger os fremad”, forklarer Tommy Hermann.
TVIS Asset Management mål
Årlig dannelse af to optimeringsprojekter med et væsentligt potentiale i nedbringelse af omkostninger
TVIS’ arbejder løbende med at reducere CO2-udledningen i Trekantområdet via tilslutning af 1-2 nye kunder pr. år.
Alle investeringer over kr. 200.000 vurderes i forhold til CO2-reduktion.
Varmeforsyning med neutral CO2 udledning i 2030
Antal ikke planlagte udfald på TVIS’ anlæg holdes under 2 pr. år
Varigheden af ikke planlagte udfald må ikke overstige 10 timer årligt pr. vekslerstation.
Kedeldrift grundet ikke planlagte udfald på TVIS’ anlæg skal holdes under 0,5% af TVIS’ varmekøb.
Der udvikles et KSI-tal for alle TVIS’ udbygnings-, ombygnings- og vedligeholdsprojekter
Alle TVIS’ udbygnings-, ombygnings- og vedligeholdsprojekter med et KSI-tal over grænsen nævnt i asset management-håndbogens afsnit om risici og muligheder er håndteret ift. risiko.
5. Benchmarking mod lignende selskaber
Der gennemføres en årlig benchmark-undersøgelse mod lignende selskaber.
Der udvikles på baggrund af benchmark-undersøgelsen et forbedringsprojekt
6. Inddragelse af medarbejdere i Asset Management-arbejdet
Årlig undersøgelse blandt medarbejdere i forbindelse med MU-samtaler
Forståelse af Asset Management-systemets vigtighed
Understøtte Asset Management-systemet med klare ansvarsområder og udvikling af medarbejdernes kompetencer.
TVIS hovedkategorier for Asset Management
Projektering – der skal sikre, at vores fysiske anlæg udbygges og renoveres, så de til enhver tid kan leve op til myndighedernes krav, tilfredsstille kundernes behov og opretholde høj forsyningssikkerhed.
Drift – der gennem styring og planlægning effektuerer en optimeret drift af anlægget, så varmedistributionsselskaberne modtager konkurrencedygtig og grøn varme med høj forsyningssikkerhed.
Vedligehold – hvor indsatser sikrer, at der med passende intervaller skabes overblik over transmissionsanlæggets tilstand, dets investeringsbehov, præstation samt vedligeholdsbehov. Endvidere styres og planlægges vedligeholdsaktiviteter, så der opnås ønsket tilgængelighed og pålidelighed ved lavest mulige omkostningsniveau. Dele af TVIS’ vedligeholdsopgaver er outsourcet til underleverandører. Forhold vedrørende outsourcing er behandlet i Asset Management håndbogen.
Systemer – der sikrer, at vi har:
Et opdateret overblik over vores anlæg
Et opdateret overblik over de aktiviteter der er planlagt til at blive gennemført og de der tidligere er gennemført på vores anlæg
Løbende forbedringer – hvor vi på baggrund af data analyserer os frem til indsatsområder. Vi understøtter blandt andet målopfyldelse gennem opsamling af relevant data. Disse data danner grundlag for systematiske analyser, der fører til målrettede indsatser.
Sådan understøtter vores målsætninger
Præsentere og diskutere strategier samt planer med bestyrelse og kunder.
Sikre at beslutninger tages baseret på fakta og risikovurderinger så vi opnår en høj forsyningssikkerhed.
Vurdere miljøforhold fra ”vugge til grav” i det løbende vedligehold, og når vi træffer investeringsbeslutninger.
Sikre tilstrækkelig forsyning via egne anlæg gennem kontraktforhold og styring af leverandører.
5.Sikre at vi holder os opdateret på og efterlever relevante myndighedskrav.
6. Benchmarke os mod og vidensdele med andre lignende selskaber, så vi konstant udvikler og løbende forbedrer os.
7. Inddrage medarbejdere i arbejdet med asset management herunder sikre tilstrækkelige ressourcer, løbende kompetenceopbygning og forankring af principper.
8. Fastlægge og implementere mål, der understøtter vores vision og planer.
10. Sikre en effektiv opfølgning på aktiviteter via interne og eksterne audits.
Kontakt os på 75 94 07 11 eller tvis@tvis.net
EAN: 579 8006 500 109
Tilmeld dig vores nyhedsbrev
Hold dig løbende opdateret med nyheder og opdateringer fra maskin-, kontrol-, og byrummet